SUID-AFRIKAANSE RADIOLIGA NUUS VIR SONDAG 14 OKTOBER 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHF- en UHF-herhalers. Hierdie uitsendings word ook via Echolink her- 
lei deur ZS6JPL. 'n Potgooi is ook beskikbaar op die Liga se web tuiste. `n Oudio 
opname sowel as `n teks weergawe kan van die Liga se webblad, www.sarl.org.za, 
afgelaai word, en jy kan ook daar inteken om nuwe bulletins per e-pos te ont- 
vang. 


Ons begin vanoggend se bulletin met nuus van vier stil sleutels. 


Dit is met groot leedwese dat ons moet aankondig dat die sleutels van Richard 
McNally Snr, ZS6BWS, Glen Duffy, ZS5GD,Basil Mac Dougall, ZS6BDS en 
Mark Wilson, ZS4D, die afgelope week stil geword het. 


Richard, ZSGBWS, leier van vier generasies radio amateurs in die gesin, is die 
naweek oorlede. 


Glen, ZS$5GD, HARC komiteelid en tesourier van SARL Hamnet KZN, is Dins- 
dag 9 Oktober na `n lang en dapper stryd met die Groot K oorlede. Sy dogter 
en kleindogter was by sy bed en sy heengaan was vreedsaam. 


Basil, ZS6BDS is op Dinsdag 9 Oktober oorlede. 
Mark, ZS4AD is Vrydag 12 Oktober oorlede na stryd met kanker. 


Ons betuig ons innige meegevoel aan die familie en vriende van hierdie vier radio 
amateurs. 


POUSE 

In die nuus vandag; 

LAASTE KANS OM VIR DIE BHF WERKSWINKEL TE BESPREEK 
JOTA/JOTI EN CO HOU KOERS volgende NAWEEK 

en 

GROOT TROPO OPENING LANGS DIE WESKUS VERLEDE MAANDAG 
Bly ingeskakel vir meer inligting oor hierdie en ander interessante nuusitems. 
LAASTE KANS OM VIR DIE BHF WERKSWINKEL TE BESPREEK 


Die sluitingsdatum vir bespreking vir die BHF werkswinkel is mêre, Maandag 
15 Oktober. Die werkswinkel wat op Saterdag 20 Oktober by die NARS gehou 
sal word, sluit onderwerpe soos baken koërdinasie in, die bou van `n eenvoudige 
3 cm-sender, vliegtuig verspreiding op 23 cm, lineëre versterkers vir BHF en 
UHF en die RSGB Video op meteoor en tropo-verspreiding. Die program en 


besprekingsvorm is nou beskikbaar vir aflaai. Volg die skakel vanaf die SARL- 
tuisblad of besoek www.amsatsa.org.za 


JOTA/JOTI 2018 


JOTA/JOTI 2018 is aan die gang van Vrydag 19 tot Sondag 21 Oktober 2018. 
Dit is die 61ste jaar wat hierdie geleentheid aan die gang is en is die grootste 
Padvinder-geleentheid op die kalender met ongeveer 1,5 miljoen Welpies, Pad- 
vinders en Meisie Gidse wat deelneem. 


Die Sandringham Padvindergroep (ZS6SSG) sal een van die 24 stasies wat gereg- 
istreer is en vanaf Suid-Afrika deelneem aan hierdie geleentheid. Ons sal op 40 
en 80 m aktief wees en sal `n bykomende 2 m-stasie vir die jongmense bestuur. 
Daar sal ook SSTV-uitsendings dwarsdeur die naweek gemaak word om Welpies 
en Padvinders in staat te stel om kentekens en foto's van die geleentheid met 
ander stasies te ruil. Dit sal `n groot trekpleister vir die jeug wees. 


Wees op die uitkyk vir die vele JOTA-stasies wat oor die naweek op die lug is 
en maak kontak met die baie gretige jongmense en die gretige amateurs wat die 
stasies beman. Kom ons wys die jeug waaroor amateur radio alles gaan! Vir 
meer inligting, kontak Richard, ZSGRKE by Richard.hooper@scouts.org.za of 
richard@zs6ssg.co.za. 


CO HOU KOERS 


CO Hou Koers is Die Voortrekkers se nasionale amateurradiodag en vind plaas 
op Saterdag 20 Oktober met die meeste stasies aktief vanaf 08:00 tot 12:00 op 
A0 en 20 m en plaaslike herhalers. Benut gerus ook Echolink. Dit oorvleuel met 
JOTA, daarom kan interessante gesprekke tussen jong Voortrekkers en Padvin- 
ders plaasvind. Doen gerus moeite om met die oulike kinders te gesels en hulle 
bloot te stel aan amateurradio. Ons hoop om baie radio-amateurs en jongmense 
op die lug te hoor. Navrae aan Andries, ZS6VL by orionvoortrekkers@gmail.com 


SPESIALE ROEPSEIN OM DIE EINDE VAN DIE EERSTE WÊRELDOOR- 
LOG TE HERDENK 


Omstreeks 05:00 op Maandag 11 November 1918 is die wapenstilstand on- 
derteken in 'n spoorwegwa van Marshall Foch se spesiale trein, geleë in die 
bos by Rethondes in Frankryk aan die westelike front. Om 11:00 op hierdie 
Maandag, 11 November 1918, het die gebrul van wapens opgehou, vrede en 
stilte het uiteindelik op die westelike front neer gedaal en die Eerste Wêreldoor- 
log het geëindig. Daar word beraam dat naby aan 9,5 miljoen soldate, matrose 
en vlieëniers van alle kante in die Groot Oorlog gesterf het. 


Die spesiale roepsein ZS100W WIT sal van 1 tot 30 November 2018 aktief wees 
ter herinnering aan die Suid-Afrikaners wat betrokke was by die “Oorlog om 
alle oorloë te beëindig - ons dink aan die sink van die SS Mendi, die stryd vir 
Delville-bos en die Slag van Sguare Hill. 


Jy luister aan nuus uitsending van die Suid-Afrikaanse Radioliga 


GROOT TROPO OPENING LANGS DIE WESKUS VERLEDE MAANDAG 


Op Maandag 8 Oktober het radio-amateurs aan die Weskus van Suid-Afrika 
voordeel getrek uit tropo-voortplantings toestande en het langafstand kontakte 
op 145 500 MHz gemaak. Om 06:00 het Charles, ZS1CF, in Langebaan vir 
Pieter, ZS3PV/mobiel gehoor terwyl hy van Kleinzee na Koingnaas gery het 
vir werk. Later het Andre, V51B, van Oranjemund ook geroep en hulle het `n 
3-rigting gesprek gehad. André is oor 'n afstand van 526 km in Langebaan met 
'n S7-sein ontvang. Maar die beste was nog om te kom, die Weskusradio-groep 
ontmoet elke Maandag aand om 19:30 op 145.500 MHZ en 12 radio amateurs 
het op die net ingeskakel. 


Troposferiese voortplanting vind plaas in die laagste laag van die Aarde se at- 
mosfeer - die troposfeer. Dit is 100% weer verwant. `n Tropo DX-modus is enige 
abnormale toestand wat BHF-, UHF- en/of mikrogolf seine in die troposfeer ver- 
sprei, reflekteer of refrakteer, wat die normale dekking verander. As ons kyk 
na verlede Maandag se 'Troposferiese voortplanting voorspelling deur William 
R. Hepburn, het dit het goeie toestande vir die Weskus getoon. Vir meer in- 
ligting oor hierdie tropo-gebeurtenis luister na “Focus on VHF and above” op 
Amateur Radio Today later vanoggend of laai die insetsel af van die skakel op 
die SARL-tuisblad. 


AKTIWITEIT OP DIE HIGHVELD ARK HERHALER 


Johan Coetzee, ZR6JC, berig dat die afgelope maand of twee daar baie akti- 
witeit op die 145,7875 ZSGHVB-herhaler was wat begin het met Kobus Boshoff, 
ZS6BOS, Robbain Polly, ZS6GRAT en Johan, ZR6JC. Hulle noem dit “die vroeër 
aand reis” en moedig radio amateurs aan om vir 'n gesprek aan te sluit of net 
hul roepseine te gee. Deur hul pogings het hulle nuwe operateurs gelok en opge- 
wondenheid op die radio geskep om amateur radio te ondersteun. 


Op Vrydag 12 Oktober 2018 is `n trekking by die huis van Berridge Emmett 
ZSGBFEL gehou en `n roepsein is getrek uit die 20 roepsein wat gereeld in rap- 
porteer en gesels. By die trekking was Berridge, ZS6BFL, Kobus, ZS6BOS en 
Robbain, ZS6RAT. Die gelukkige wenner van `n Icom-kommersiële radio vir 2 
meter (geskenk deur Johan, ZR6JC) is Sakkie Coetzee ZSGBPA 


Die vroeër aand reis span wil poog om radio amateurs in die suide van Johan- 
nesburg aan te moedig om weer aktief te word en om mense bewus te maak van 
die wonderlike stokperdjie wat ons het. 


Ander klubs word uitgedaag om die aktiwiteitsvlakke op hul herhalers te ver- 
hoog. 


STEURINGS OP 40 METERS 


Die Internasionaal Amateurradio-unie Moniteringsdiens (IARUMS) rapporteer 
steurings op 40 meter van verskeie Russiese bronne. Die Russiese kus oor-die- 
horison (OTH) radar “Sonneblom?” was baie aktief op 40 meter met die uitsend- 
ing van FM puls en hoorbaar in die aand in Europa. Die ligging word geglo 


is noordoos van Vladivostok. TARUMS Streek 1 Koërdineerder Wolf Hadel, 
DK20M, het gesê dit is in September gemonitor. Daarbenewens is `n Russiese 
skip waargeneem op 7 110 kHz op F1B met 50 baud en 200 Hz verskuiwing. 
Die skip is vermoedelik in die omgewing van Ciprus en in September op die 
lug. Nog `n Russiese skip is op 8 September gehoor wat AT3004D met 12 Xx 
120 baud PSK2A op 7 179 kHz gestuur het met `n bandbreedte van 2,6 kHrz in 
die omgewing van Kreta. En 'n Russiese militêre stelsel, wat vermoedelik naby 
Moskou is, is gehoor op 7 198 kHr in die AT3004D toets modus. Elders is vis 
skepe gereeld op 3 500, 3 535, 3 540, 3 560, 3 585, 3 590, 7 000 kHz en 14 320 
HSB gemonitor. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar slegs 'n enkele, klein sonvlekkie sigbaar met geen gevaar 
van sonfakkels nie. Diegene wat hulle eie frekwensievoorspellings wil doen, kan 
'n verwagte effektiewe sonvlektelling van een vir die week gebruik. Met die 
dag-en-nag ewening hier kan amateurs veral met sonsopkoms en sonsondergang 
moontlike goeie openinge op die 10 tot 30 m bande verwag. Besoek gerus die 
webtuiste spaceweather.sansa.org.za, vir meer inligting. 


Nou die Dagboek van Gebeure vir die volgende paar weke: 


19 tot 21 Oktober - Jamboree op die Lug. 20 Oktober die BHF Werkswinkel, 
CO Hou Koers en die sluitingsdatum vir ORP logstate. 22 Oktober - die sluit- 
ingsdatum vir AWA Buis OSO Party logstate. 24 Oktober - die sluitingsdatum 
vir jou artikel vir die November Radio 7ZS. 27 en 28 Oktober - die CO WW 
DX ESB-kompetisie. 27 Oktober - die Pretoria ARK Snuffel Mark. 28 Okto- 
ber - die PEARS HF kompetisie. 31 Oktober - jou insette vir die 2019 SARL 
Blouboek aan contest@sarl.org.za. 03 November - die RaDAR-uitdaging. 10 en 
11 November - die SARL BHE/UHF Analoog kompetisie. 


Om die bulletin mee af te sluit, `n opsomming van ons hoof berig: 


Die sluitingsdatum vir bespreking vir die BHF werkswinkel is mêre, Maandag 
15 Oktober. Die werkswinkel wat op Saterdag 20 Oktober by die NARS gehou 
sal word, sluit onderwerpe soos baken koërdinasie in, die bou van `n eenvoudige 
3 cm-sender, vliegtuig verspreiding op 23 cm, lineëre versterkers vir BHF en 
UHF en die RSGB Video op meteoor en tropo-verspreiding. Die program en 
besprekingsvorm is nou beskikbaar vir aflaai. Volg die skakel vanaf die SARL- 
tuisblad of besoek www.amsatsa.org.za 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6GADY, geredigeer deur Vivian Dold, ZS6VD, 
érl gelees deu vii ese ee SR Re pe DR ge Re see GEDEK GR 

Die Afrikaanse Nuusspan groet nou en wens jou “n mooi week toe. Totsiens. 


/EX 


